CELEX: 62018TA0402
Language: el
Date: 2020-01-29 00:00:00
Title: Υπόθεση T-402/18: Απόφαση του Γενικού Δικαστηρίου της 29ης Ιανουαρίου 2020 – Aquino κ.λπ. κατά Κοινοβουλίου (Υπαλληλική υπόθεση – Απεργία των διερμηνέων – Μέτρα επίταξης υπηρεσιών διερμηνέων ληφθέντα από το Ευρωπαϊκό Κοινοβούλιο – Έλλειψη νομικής βάσης – Ευθύνη – Ηθική βλάβη)

9.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 77/43
            
         
      Απόφαση του Γενικού Δικαστηρίου της 29ης Ιανουαρίου 2020 – Aquino κ.λπ. κατά Κοινοβουλίου
      (Υπόθεση T-402/18) (1)
      
      (Υπαλληλική υπόθεση - Απεργία των διερμηνέων - Μέτρα επίταξης υπηρεσιών διερμηνέων ληφθέντα από το Ευρωπαϊκό Κοινοβούλιο - Έλλειψη νομικής βάσης - Ευθύνη - Ηθική βλάβη)
      (2020/C 77/62)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες-ενάγοντες: Roberto Aquino (Βρυξέλλες, Βέλγιο) και οι λοιποί 25 προσφεύγοντες-ενάγοντες των οποίων τα ονόματα παρατίθενται στο παράρτημα της απόφασης (εκπρόσωπος: L. Levi, δικηγόρος)
      
         Καθού-εναγόμενο: Ευρωπαϊκό Κοινοβούλιο (εκπρόσωποι: O. Caisou-Rousseau, T. Lazian και E. Taneva)
      
         Παρεμβαίνον υπέρ του καθού-εναγομένου: Συμβούλιο της Ευρωπαϊκής Ένωσης (εκπρόσωποι: M. Bauer και R. Meyer)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, την ακύρωση της απόφασης της 2ας Ιουλίου 2018 του γενικού διευθυντή προσωπικού του Κοινοβουλίου σχετικά με την επίταξη υπηρεσιών διερμηνέων και διερμηνέων συνεδριάσεων για τις 3 Ιουλίου 2018 καθώς και των μεταγενέστερων αποφάσεων του γενικού διευθυντή προσωπικού του Κοινοβουλίου σχετικά με την επίταξη υπηρεσιών διερμηνέων και διερμηνέων συνεδριάσεων για τις 4, 5, 10 και 11 Ιουλίου 2018 και, αφετέρου, την ικανοποίηση της ηθικής βλάβης που υποστηρίζουν ότι υπέστησαν οι προσφεύγοντες-ενάγοντες λόγω των αποφάσεων αυτών και η οποία υπολογίζεται κατά δίκαιη και εύλογη κρίση σε 1 000 ευρώ κατ’ άτομο.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Ακυρώνει την απόφαση της 2ας Ιουλίου 2018 του γενικού διευθυντή προσωπικού του Ευρωπαϊκού Κοινοβουλίου σχετικά με την επίταξη υπηρεσιών διερμηνέων και διερμηνέων συνεδριάσεων για τις 3 Ιουλίου 2018.
                  
               
            
                  2)
               
               
                  
                     Υποχρεώνει το Κοινοβούλιο να καταβάλει το ποσό των 500 ευρώ σε καθεμία από τις Carli-Ganotis Barbara, de Seze Claudine, Diaconu Olszewski Maria Corina, Προβατά Μαρία, Sevastikoglou Irène και Tissi Benedetta.
                  
               
            
                  3)
               
               
                  
                     Απορρίπτει την προσφυγή-αγωγή κατά τα λοιπά.
                  
               
            
                  4)
               
               
                  
                     Το Κοινοβούλιο φέρει τα δικαστικά έξοδά του καθώς και τα έξοδα στα οποία υποβλήθηκαν οι προσφεύγουσες-ενάγουσες των οποίων οι υπηρεσίες επιτάχθηκαν με την απόφαση της 2ας Ιουλίου 2018, συμπεριλαμβανομένων των εξόδων της διαδικασίας ασφαλιστικών μέτρων και των εξόδων που αφορούν την παρέμβαση του Συμβουλίου της Ευρωπαϊκής Ένωσης.
                  
               
            
                  5)
               
               
                  
                     Οι προσφεύγοντες-ενάγοντες των οποίων οι υπηρεσίες επιτάχθηκαν με τις μεταγενέστερες της άσκησης της προσφυγής αποφάσεις φέρουν τα δικαστικά έξοδά τους.
                  
               
            
                  6)
               
               
                  
                     Το Συμβούλιο φέρει τα δικαστικά έξοδά του.
                  
               
            
         (1)  EE C 364 της 08.10.2018.